als_Latn dik_Latn sag_Latn
Prishtinë, 4 shtator 2014 – SBAShK-ut i kanë arritur informacione nga anëtarët e kësaj sindikate se në Komunën e Prishtinës janë lëshuar në qarkullim kontratat individuale të punës me afat 1 vjeçar.
“Ky veprim bie ndesh me Kontratën Kolektive të nënshkruar nga MAShT dhe SBAShK me datën 11 prill 2014, prandaj SBAShK-u fton kryetarët në nivelet komunale të Sindikatës që të komunikojnë me anëtarësinë dhe pastaj do të veprojmë si ata kërkojnë nga ne.
Kontrata Kolektive për sektorin e Arsimit Para universitar është nënshkruar në prillin e këtij viti dhe është marrëveshje që ajo të fillojë së implementuari nga data e nënshkrimit për nenet që nuk kanë implikime buxhetore, kurse tri nenet me këto implikime të vihen në jetë nga janari i vitit 2015. Mirëpo SBAShK-ut i kanë arritur informacione nga anëtarët e kësaj sindikate se në Komunën e Prishtinës janë lëshuar në qarkullim Kontratat Individuale të punës me afat 1 vjeçar.
SBAShK-u beson se kjo nuk është me qëllim që të shkelet marrëveshja e nënshkruar nga MAShT e SBAShK, gjegjësisht neni 5 i saj, por mbase Drejtoresha e ardhur rishtazi në kreun e DKA-së në Prishtinë nuk ka pasur informacione për përmbajtjen e Kontratës. SBAShK-u është kundër Kontratave individuale 1 vjeçare prandaj fton kryetarët në nivelet komunale të Sindikatës që të komunikojnë me anëtarësinë dhe pastaj do të veprojmë si ata kërkojnë nga ne.
Lidhur me këtë çështje SBAShK-u ka informuar edhe MAShT-in duke kërkuar që edhe ata të angazhohen dhe të komunikojnë me zyrtarët e arsimit të Prishtinës në mënyrë që të përmirësohet ky lëshim dhe të respektohet Kontrata Kolektive në tërësi e në këtë rast neni 5 në veçanti, i cili në alinenë 4.2 precizon se vetëm të punësuarve fillestar u lëshohet për vitin e parë të punës kontrata individuale 1 vjeçare kurse të punësuarit tjerë me kualifikime adekuate për vendet gjegjëse të punës nënshkruajnë kontrata pune pa afat të pa caktuar”, thuhet në kumtesë.
als_Latn als_Latn als_Latn als_Latn als_Latn